২০১৬ আইসিসি বিশ্ব টুয়েন্টি২০ ফাইনাল
এ জয়ের ফলে ওয়েস্ট ইন্ডিজ চতুর্থ আইসিসি বিশ্ব চ্যাম্পিয়নশীপ জয় করে। এর পূর্বে তারা ১৯৭৫ ও ১৯৭৯ সালের ক্রিকেট বিশ্বকাপ এবং ২০১২ সালের বিশ্ব টুয়েন্টি২০ শিরোপা লাভ করেছিল। এছাড়াও প্রথম দল হিসেবে দুইবার পুরুষদের বিশ্ব টুয়েন্টি২০ এবং প্রথমবারের মতো একই দিনে পুরুষ ও মহিলাদের প্রতিযোগিতার শিরোপা জয়ের বিরল সৌভাগ্য অর্জন করে।
২০১২ আইসিসি বিশ্ব টুয়েন্টি২০
২০১২ আইসিসি বিশ্ব টুয়েন্টি২০ () ৪র্থ আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১৮ সেপ্টেম্বর-৭ অক্টোবর, ২০১২ পর্যন্ত শ্রীলঙ্কায় অনুষ্ঠিত হয়। এতে ওয়েস্ট ইন্ডিজ চ্যাম্পিয়ন হয়।
সময়সূচীটি আইসিসি বা আন্তর্জাতিক ক্রিকেট কাউন্সিল কর্তৃক অনুমোদনকৃত। এর ফলে প্রথমবারের মতো এশিয়ার কোন একটি দেশে আইসিসি বিশ্ব টুয়েন্টি২০ প্রতিযোগিতা অনুষ্ঠিত হয়েছে। পূর্বের তিনটি প্রতিযোগিতা দক্ষিণ আফ্রিকা, ইংল্যান্ড এবং ওয়েস্ট ইন্ডিজে অনুষ্ঠিত হয়েছিল। শ্রীলঙ্কার ফাস্ট বোলার লাসিথ মালিঙ্গা প্রতিযোগিতায় আইসিসি কর্তৃক শুভেচ্ছা দূত মনোনীত হয়েছেন।